10 Jesu o ile a re ho Mofarisi Nikodemase: “Ea tloaetseng ho etsa lintho tse mpe o hloile leseli ’me ha a tle leseling, e le hore mesebetsi ea hae e se ke ea khalemeloa. Empa ea etsang ’nete o tla leseling, e le hore mesebetsi ea hae e ka bonahatsoa e le e sebelitsoeng tumellanong le Molimo.” (Johanne 3:20, 21) Nahana ka sena: Johanne o tsebahalitse Jesu e le “leseli la ’nete le fanang ka leseli ho motho oa mofuta o mong le o mong.” (Johanne 1:9, 10) Empa, Jesu o itse haeba re tloaetse ho etsa “lintho tse mpe”—lintho tse fosahetseng, tseo Molimo a sa li amoheleng—re hloile leseli. Nahana feela u se u hloile Jesu le litekanyetso tsa hae! Leha ho le joalo, sena ke seo batho ba sa bakeng le ba tloaetseng ho etsa sebe ba leng sona. Mohlomong ha ba bone litaba ka tsela eo, empa ho hlakile hore Jesu eena o li bona ka tsela eo.